OpenLLM-France/wikimedia huggingface dataset:
# Camioneta

* No s'ha de confondre amb Furgoneta.
Una camioneta és un vehicle automòbil menor que el camió, emprat generalment per al transport de mercaderies, i que té a la part posterior una zona de càrrega descoberta (la "caixa") en la qual es poden col·locar objectes grossos. En general, aquesta àrea està envoltada per una paret de mig metre d'alt, la part posterior abatible, per poder carregar i descarregar objectes. La plataforma de càrrega pot ser coberta en alguns models amb una lona o amb una estructura de fibra de vidre.
Segons el mercat, les camionetes poden variar segons la seva grandària, configuració de cabina i caixa, tracció, motor i xassís. A Amèrica i Àsia, la majoria de les camionetes tenen xassís de travessers, les pickups es divideixen en compactes, mitjanes i grans segons el llarg (5,00, 5,50 i 6,00 metres de llarg, aproximadament). A Llatinoamèrica i altres zones en desenvolupament hi ha camionetes encara més petites, amb xassís autoportant i basades en automòbils de turisme del segment B, d'uns 4,50 metres de llarg.
Entre els models d'aquest tipus de vehicle hi ha, per exemple, Ebro.

## Història

El primer muntatge de fàbrica es basava en l'automòbil Ford model T, amb una carrosseria posterior modificada. Es va estrenar el 1925 i es va vendre per $ 281 dòlars nord-americans. Henry Ford ho va considerar el «Ford model T Runabout», amb carrosseria de camioneta (pickup). Els 34.000 que es construïren el primer any es caracteritzaven per una caixa de càrrega, porta del darrere regulable, quatre forats per estaques i molls posteriors per servei pesat.
El 1928, el model "A" substitueix el model «T», introduint la primera camioneta amb cabina tancada. Lluïa innovacions com un parabrisa de vidre de seguretat, alçavidres manuals i una transmissió de tres velocitats. Era accionat per un motor de quatre cilindres de i només 40 cavalls de potència (30 kW)
El 1932, el motor Ford V8 culata plana (L-head) amb 65 cavalls de força (48 kW) va ser ofert com una opció en el camió. El 1936, Ford ja havia produït 3 milions de camionetes, prenent la davantera en les vendes de la indústria.
El 1934, va debutar a Austràlia un vehicle conegut com a «ute», d'utilitat. Va ser dissenyat per Lewis Bandt de Ford Austràlia.

## Vegeu també

* Nissan Frontier
* Dodge Dakota

## Referències

* ↑ «The History of Ford Pickups: The Model T Years 1925-1927» (en anglès). PickupTrucks.com. Arxivat de l'original el 2010-11-30. [Consulta: 4 juny 2009].
* ↑ «The Ute - Australia Innovates» (en anglès). Powerhouse Museum. [Consulta: 25 abril 2009].
# Swartzieae

Swartzieae és una tribu d'angiospermes que pertany a la subfamília faboideae dins de la família de les fabàcies.

## Gèneres

* Aldina
* Amburana
* Ateleia
* Baphiopsis
* Bobgunnia
* Bocoa
* Candolleodendron
* Cordyla
* Cyathostegia
* Dupuya
* Exostyles
* Harleyodendron
* Holocalyx
* Lecointea
* Mildbraediodendron
* Swartzia
* Zollernia
# Lliga Islàmica Kurda

La Lliga Islàmica Kurda és una organització política-religiosa caritativa del Kurdistan Iraquià. És finançada per l'Aràbia Saudita i en menor mesura per altres països del Golf Pèrsic. Els diners són de vegades invertits a Occident en negocis que reforcen el moviment. La principal activitat de l'organització és la caritat en diverses formes, com a manera de propaganda religiosa musulmana. Té vinculacions amb totes les organitzacions islàmiques del Kurdistan, que en general canalitzen les seves obres de beneficència a través d'aquesta organització. L'organització assegura haver fet 16 escoles, així com hospitals i pous d'aigua.

## Referències

* ↑ Rubin, Michael. The Islamist Threat in Iraqi Kurdistan." Middle East Intelligence Bulletin, Volume 3, No. 12. December 2001. Accessed Oct. 20, 2014.
* ↑ "Department of Reconstruction." Arxivat 2017-12-25 a Wayback Machine. Islamic Kurdish League. Iklcharity.com. Accessed October 20, 2014.
# Consell de Defensa Croat

El Consell de Defensa Croat (en croat: Hrvatsko Vijeće Obrane, HVO) fou formació militar de la República Croata d'Herceg-Bòsnia, durant la Guerra de Bòsnia dels anys noranta. Es va establir formalment el 8 d'abril de 1992.

## Història

El Consell de Defensa Croat (HVO) fou establert el 8 d'abril de 1992 al poble de Grude pel lideratge polític dels croats, principalment membres de la Unió Democràtica Croata (en croat: Hrvatska Demokratska Zajednica) com exèrcit oficial de la República Croata d'Herzeg-Bòsnia.
L'HVO es va dividir en zones operatives:
* Sud-est i el nord-oest d'Hercegovina
* Bòsnia central i Posavina
Mentre que les tres primeres zones es van agrupar més o menys juntes, Posavina estava completament aïllada al nord de Bòsnia a la riba dreta del riu Sava al voltant d'Orašje i depenia completament del suport de Croàcia.

## Vegeu també

* Tihomir Blaškić
* Camp de Čelebići
* Mladen Naletilić Tuta
* 106a brigada de l'HVO
* 138a brigada de l'HV

## Referències

* ↑ R. Shrader, Charles. The Muslim-Croat civil war in Central Bosnia: a military history, 1992-1994. Texas A&M University Press, 2003. ISBN 1585442615, 9781585442614. , p.25
* ↑ «osnovna». [Consulta: 24 juny 2024].
# Callithrix aurita

Callithrix aurita és una espècie de primat de la família dels cal·litríquids que viu als boscos de la costa atlàntica del sud-est del Brasil.

## Enllaços externs

* Hàbits i estructura social d'aquest mico. (castellà)
* Estratègies comunicatives d'aquest tití. Arxivat 2008-04-09 a Wayback Machine. (anglès)
# Hexagrama

Un hexagrama és una figura en forma d'estrella amb sis puntes, {6/2} o 2 {3}, que resulta de compondre dos triangles equilàters. La intersecció resulta ser un hexàgon regular.
Encara que generalment se'l reconeix com un símbol d'identitat jueva, també és utilitzat en altres contextos històrics, religiosos i culturals, per exemple en l'islam, i en religions orientals com també en e l'ocultisme i cristianisme.

## Orígens i forma

L'hexagrama és un símbol mandala anomenat satkona yantra o sadkona yantra que es pot observar en antics temples hindús del sud de l'Índia, construïts fa milers d'anys. Simbolitza el nara-narayana, o estat de meditació amb un equilibri perfecte entre l'ésser humà i la divinitat que, si es manté, dona lloc al "mokxa" o "nirvana" (alliberament dels lligams del món terrenal i els seus vincles materials).
Una altra teoria, encara que sense massa suport, sobre l'origen de la forma és que es pot formar amb 2 de les 3 lletres del nom David: en la seva ortografia en hebreu, David s'escriu 'DW-D'. En l'hebreu bíblic, la lletra 'D' (Dalet) era escrita com una "L" invertida i l'inrevés, però en grec, la lletra "Delta" (Δ) és un triangle. El símbol pot haver estat un simple identificador familiar format rotant i juxtaposant les dues lletres més prominents del nom. En aquest cas, la lletra "W" podria interpretar-se com una referència a l'operació de composició de les dues deltes. Alguns investigadors han teoritzat en el sentit que l'hexagrama representa la carta astrològica en el moment del naixement de David o la seva unció com a rei. L'hexagrama també és anomenat l'"Estrella del Rei" en cercles astrològics.
És possible observar en papirs antics figures de pentagrames, juntament amb estrelles i altres signes; també se'ls pot trobar en amulets juntament amb els noms jueus de Déu, i són usats per a protegir-se contra la febre i les malalties. Curiosament, entre aquests signes no es troba l'hexagrama, ni tampoc en el gran papir màgic (Wessely, lc pp. 31, 112) a París i Londres; encara que hi ha 22 signes columnats, i un cercle amb dotze signes, no s'observa ni un pentagrama ni un hexagrama.

## Bibliografia

* Grünbaum, B. and G. C. Shephard; Tilings and Patterns, New York: W. H. Freeman & Co., (1987), ISBN 0-7167-1193-1.
* Grünbaum, B.; Polyhedra with Hollow Faces, Proc of NATO-ASI Conference on Polytopes ... etc. (Toronto 1993), ed T. Bisztriczky et al., Kluwer Academic (1994) pp. 43–70.
* Graham, Dr. O.J. The Six-Pointed Star: Its Origin and Usage 4th ed. Toronto: The Free Press 777, 2001. ISBN 0-9689383-0-2.
* Wessely, l.c. pp. 31, 112.

## Vegeu també

* Pentacle
* Estrella de Betlem
* Ba gua

## Enllaços externs

* Hexagrama (MathWorld).
* El Mandala arquetípic de l'Índia Arxivat 2006-06-28 a Wayback Machine..
* Thesis from Munich University on hexagram as brewing symbol.
# Hexalectris

Hexalectris és un gènere que té assignada onze espècies d'orquídies, de la tribu Arethuseae de la família (Orchidaceae).

## Descripció

Són plantes sapròfites que es conreen igual que les de Corallorhiza.

## Hàbitat

Es troben majoritàriament a Amèrica del Nord amb una espècie Hexalectris parviflora L.O.Williams, que es pot trobar al sud de Guatemala.

## Taxonomia

El gènere va ser descrit per Constantine Samuel Rafinesque i publicat a Neogenyton 4. 1825.

### Etimologia

Hexalectris nom genèric que es refereix al fet que el llavi té sis parts carnoses.

## Taxonomia

Les espècies conegudes fins ara són:
* Hexalectris arizonica (S.Watson) A.H.Kenn. & L.E.Watson (2010)
* Hexalectris brevicaulis L.O.Williams (1940)
* Hexalectris colemanii (Catling) A.H.Kenn. & L.E.Watson (2010)
* Hexalectris fallax M.I.Rodr. & R.González (2005)
* Hexalectris grandiflora (A.Rich. & Galeotti) L.O.Williams (1944)
* Hexalectris nitida L.O.Williams (1944)
* Hexalectris parviflora L.O.Williams (1940)
* Hexalectris revoluta Correll (1941)
* Hexalectris spicata (Walter) Barnhart (1904) - espècie tipus - ex: Hexalectris aphylla (Nutt.) A.Gray (1896)
* Hexalectris warnockii Ames & Correll (1943

## Referències

* ↑ Espècies als Royal Botanic Gardens
* ↑ Llista de resultats per Hexalectris a World Checklist of Selected Plant Families del Reial Jardí Botànic de Kew
* ↑ Dades d'Orchidspecies
* 1 2 Kew World Checklist of Selected Plant Families
* ↑ «Hexalectris». Tropicos.org. Missouri Botanical Garden. [Consulta: 5 maig 2013].

## Bibliografia

* Flora of North America Editorial Committee, e. 2002. Magnoliophyta: Liliidae: Liliales and Orchidales. Fl. N. Amer. 26: i–xxvi, 1–723.
# Phyllastrephus

Phyllastrephus és un dels gèneres d'ocells, de la família dels picnonòtids (Pycnonotidae).

## Llistat d'espècies

Segons la el Congrés Ornitològic Internacional (versió 13.2, 2023), aquest gènere conté 20 espècies:
* Phyllastrephus scandens - bulbul cua-rogenc.
* Phyllastrephus terrestris - bulbul terrestre.
* Phyllastrephus strepitans - bulbul bru.
* Phyllastrephus cerviniventris - bulbul de cames roses.
* Phyllastrephus fulviventris - bulbul ventreclar.
* Phyllastrephus baumanni - bulbul de Baumann.
* Phyllastrephus hypochloris - bulbul de Toro.
* Phyllastrephus lorenzi - bulbul de Lorenz.
* Phyllastrephus fischeri - bulbul de Fischer.
* Phyllastrephus cabanisi - bulbul de Cabanis.
* Phyllastrephus placidus.
* Phyllastrephus poensis - bulbul de Bioko.
* Phyllastrephus icterinus - bulbul icterí.
* Phyllastrephus xavieri - bulbul de Xavier.
* Phyllastrephus albigularis - bulbul gorjablanc.
* Phyllastrephus flavostriatus - bulbul d'estries grogues.
* Phyllastrephus alfredi.
* Phyllastrephus poliocephalus - bulbul ventregroc.
* Phyllastrephus debilis - bulbul menut de plana.
* Phyllastrephus albigula - bulbul menut muntanyenc.
Tanmateix, altres obres com el Handook of the Birds of the World i la quarta versió de la BirdLife International Checklist of the birds of the world (Desembre 2019), el gènere Phyllastrephus conté 18 espècies, car consideren les següents divergències taxonòmiques:
- El bulbul cua-rogenc (Phyllastrephus scandens) és considerat pertanyent en el gènere Pyrruhurus, altrament no reconegut pel COI.
- Phyllastrephus placidus és considerat una subespècie del bulbul de Cabanis (P. cabanisi placidus)
- Phyllastrephus alfredi és considerat una subespècie del bulbul d'estries grogues (P. flavostriatus alfredi)
- Una subespècie del bulbul gorjablanc (P. albigularis viridiceps) és considerat una espècie de ple dret. segons aquest criteri, s'hauria de considerar:
* Phyllastrephus viridiceps - bulbul d'Angola.

## Referències

* 1 2 Gill, Frank; Donsker, David; Rasmussen, Pamela. «Bulbuls» (en anglès). IOC World Bird List v13.2. Congrés Ornitològic Internacional, 2023. [Consulta: 17 setembre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 614. ISBN 978-84-16728-37-4.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 623-627. ISBN 978-84-16728-37-4.
# Do de pit

Un do de pit (en anglès high C i en francès contre-ut de poitrine) és la nota musical do4 quan és executada per un tenor emprant la veu de pit, i no pas la de falset. Es tracta de la nota més aguda que hom fa servir en el repertori estàndard per a tenors.

## Història

Fins a principis del segle xix, els tenors cantaven el do4 mitjançant la tècnica del falsetto. El costum d'atacar aquesta nota amb el registre de pit s'imposà a partir de 1831, després de l'èxit que el tenor francès Gilbert Duprez obtingué cantant d'aquest mode durant l'estrena italiana de l'òpera Guillaume Tell, de Rossini, malgrat el rebuig de l'autor.

## Curiositats

L'ària Ah! mes amis, quel jour de fête!, de l'òpera La Fille du régiment, de Gaetano Donizetti, ha esdevingut molt popular perquè continté nou dos de pit.
# Castell d'Aguilar de Segarra

El Castell d'Aguilar de Segarra és un castell termenat del municipi d'Aguilar de Segarra (Bages) declarat bé cultural d'interès nacional.
Les úniques restes que es conserven són uns fragments de mur fets amb carreus ben tallats no gaire lluny de l'església de Sant Andreu. L'aspecte actual és de desolació després de la destrucció de l'església durant la guerra civil. Acabada la guerra, es va construir l'església nova de Sant Andreu, inaugurada l'abril de 1949.

## Història

L'origen del castell se situa en el sistema defensiu emprat a la Segarra en la lluita contra els sarraïns al segle x. El castell d'Aguilar és documentat ja el 983. En foren senyors els Cervera durant els segle xi i xii. Avançat el segle xiv, el paborde de la canònica de la Seu de Manresa n'adquirí la jurisdicció al rei Pere III.
El juny del 1128 concordaren "Ramon de Lavinera et filio suo Guillelmo de Aquilare", d'una part, i Pere de Riner, l'altra part; ultra els interessats, signen Guillem de Cabrera, Pere de Malacara i Ramon de Cervera. Pel seu testament, del 1182, Ramon de Cervera, marit de Ponceta, deixa al fill Guillem Icastrum de Aguilar cum suis terminis et castrum de Salavinera". Inferim que el c. d'Aguilar pertanyia aleshores a la casa de Cervera. El fogatjament del 358 al·ludeix, dins la vegueria de Cervera, "en Berenguer Molgosa del terme de Boxadors, el qual és de madona Blancha d'Aguilar per fogatge de son mas ... per tal com no és propri de senyor de dit castell" (identifiquem Molgosa amb la Molsosa). El fogatjament del 1365-1370 apunta 21 focs al "Castell Daguilar, d'esgleya (=d'església), i el fogatjat. De vers el 1381 ens assabenta que aquest c. és "del pabordre de Manresa". Segui essent-ho al S.XVII.

## Referències

* 1 2 «Castell d'Aguilar de Segarra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 novembre 2015].
# Lion (pel·lícula de 2016)

Lion (títol original en anglès: Lion) és una pel·lícula australiana de 2016 dirigida per Garth Davis (en el seu debut) i escrita per Luke Davies, basada en el llibre de no-ficció A Long Way Home de Saroo Brierley amb Larry Buttrose. Els actors de la pel·lícula son Dev Patel, Rooney Mara, David Wenham, Nicole Kidman, Abhishek Bharate, Divian Ladwa, Priyanka Bose, Deepti Naval, Tannishtha Chatterjee, Nawazuddin Siddiqui i Sunny Pawar. La pel·lícula s'ha doblat al català.
La pel·lícula, que va ser presentada mundialment el 10 de setembre de 2016 al Festival Internacional de Cinema de Toronto, va ser estrenada el 25 de novembre de 2016 en una projecció limitada per The Weinstein Company, abans de la seva projecció general el 6 de gener de 2017. Va ser presentada a Austràlia el 19 de gener de 2017 i en el Regne Unit el 20 de gener de 2017, i ha recaptat 34$ milions a tot el món. Va rebre sis nominacions a l'Oscar als 89ns Premis de l'Acadèmia, incloent Oscar a la millor pel·lícula, Oscar al millor actor secundari (Patel), Oscar a la millor actriu secundària (Kidman) i Oscar al millor guió adaptat.
Sia Furler va escriure la cançó «Never Give Up» per la pel·lícula que també inclou la cançó «The Sun, The Sand and The Sea» del compositor Jimmy Radcliffe.

## Argument

La història, basada en fets reals, del nen indi, Saroo, que a mitjans de la dècada de 1980 es perd i acaba sol a Calcuta. Finalment és acollit per una família de Tasmània i, ja com a adult, després de 30 anys, torna a l'Índia a la recerca de la seva mare i germans.

## Repartiment

* Dev Patel com a Saroo Brierley
* Nicole Kidman com a Sue Brierley
* Rooney Mara com a Lucy
* David Wenham com a John Brieeley
* Nawazuddin Siddiqui
* Priyanka Bose
* Tannishtha Chatterjee
* Deepti Naval

## Referències

* 1 2 «Lion». Ésadir.cat. [Consulta: 5 abril 2022].
* ↑ «Toronto To Open With ‘The Magnificent Seven'; ‘La La Land', ‘Deepwater Horizon' Among Galas & Presentations». Deadline, 26-07-2016. [Consulta: 26 juliol 2016].
* ↑ Sanchís, Inma «Saroo Brierley, el niño que estuvo perdido 25 años». La Vanguardia, 28-01-2017.
* ↑ Arantzazu Ruiz, Paula «Lion». Ara, 27-01-2017.
# Abarema obovalis

Abarema obovalis és una espècie de llegum del gènere Abarema de la família Fabaceae.

## Referències

* ↑ Barneby & Grimes (1996), ILDIS (2005)

## Bibliografia

* Barneby, R.C. & Grimes, J.W. (1996): Silk Tree, Guanacaste, Monkey's Earring: A generic system for the synandrous Mimosaceae of the Americas. Part I. Abarema, Albizia, and Allies. Memoirs of the New York Botanical Garden 74(1): 1-292. ISBN 0-89327-395-3 (anglès)
* International Legume Database & Information Service (ILDIS) (2005): Genus Abarema (anglès)
# Leontopithecus caissara

Leontopithecus caissara és una espècie de mico de la família dels cal·litríquids que es troba al Brasil.

## Enllaços externs

* Mapa amb l'àrea de distribució d'aquesta espècie al Brasil. Arxivat 2011-05-24 a Wayback Machine. (anglès)
# Leeds International Classic 1994

La Leeds International Classic 1994 fou la 6a edició de la Leeds International Classic, antigament anomenada Wincanton Classic. La cursa es disputà el 14 d'agost de 1994; el vencedor final va ser l'italià Gianluca Bortolami, que s'imposà en la meta de Leeds.
Va ser la setena cursa de la Copa del Món de ciclisme de 1994.

## Classificació final

| | Ciclista | Equip | Temps |
| 1 | Gianluca Bortolami | Mapei-Clas | 6h 3' 29" |
| 2 | Viatxeslav Iekímov | WordPerfect | m. t. |
| 3 | Bo Hamburger | TVM | + 11" |
| 4 | Frankie Andreu | Motorola | m. t. |
| 5 | Laurent Dufaux | ONCE | m. t. |
| 6 | Massimo Ghirotto | ZG Mobili | m. t. |
| 7 | Maximilian Sciandri | GB-MG Boys Maglificio | m. t. |
| 8 | Gianni Faresin | Lampre-Panaria | m. t. |
| 9 | Stephen Swart | Motorola | m. t. |
| 10 | Flavio Vanzella | GB-MG Boys Maglificio | + 15" |

## Referències

* ↑ «Bortolami gana en Leeds». Mundo Deportivo, 15-08-1994 [Consulta: 10 juny 2015].

## Enllaços externs

* Resultats a cyclebase.nl
* Resultats a cyclingfever.com
# Leeds (desambiguació)

«Leeds» té aquests significats:
* Esport:
** Leeds United Football Club, club de futbol anglès de la ciutat de Leeds.
** Leeds Rhinos RLFC, club de rugbi lliga anglès de la ciutat de Leeds.
* Geografia:
** Leeds, ciutat d'Anglaterra.
** Castell de Leeds
** Leeds (Alabama), població dels Estats Units a l'estat d'Alabama.
** Leeds (Dakota del Nord)
** Leeds (Maine)
** Leeds (Nova York)
** Leeds (Utah)
* Miscel·lània:
** Rockstar Leeds, desenvolupador de videojocs de la ciutat de Leeds.
** Aeroport de Leeds Bradford, aeroport de les ciutats de Leeds i Bradford,
# Saint-Rémy-du-Plain

Saint-Rémy-du-Plain (en bretó Sant-Revig-ar-Plaen) és un municipi francès, situat a la regió de Bretanya, al departament d'Ille i Vilaine. L'any 2006 tenia 698 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 532 | 561 | 561 | 548 | 590 | 580 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michel Meignan | |
# Llengua txagatai

La llengua txagatai (جغتای Jağatāy; uzbek: چەغەتاي Chag'atoy; uigur: چاغاتاي Chāghātāy； turc: Çağatayca) és una llengua turquesa extingida, que un cop es va parlar àmpliament a l'Àsia central, i continuà sent la llengua literària comuna fins al segle xx. Els investigadors soviètics anomenaren la llengua txagatai com a «Antic Uzbek».Ali-Shir Nava'i va ser el major exponent de la literatura en llengua txagatai

## Nom de la llengua

El mot Txagatai fa referència al Kanat de Txagatai, un imperi descendent de l'Imperi Mongol, que va ser assignat al segon fill de Genguis Kan, Txagatai Khan. Molts dels turcs txagatai i tàtars que eren parlants d'aquesta llengua es reclamaven descendents de Txagatai Khan.
El nom de llenguatge karluc s'aplica a una família de llengües turques en la qual hi ha també l'uigur, l'uzbek, i el turc de l'Ili; el karluc propi és conegut com a llengua txagatai. El nom karluc va quedar fora d'ús algun temps després de la conquesta mongola (després del 1211), i com que era la llengua principal del Kanat de Txagatai, la llengua va esdevenir el txagatai.

## Referències

* ↑ «Mir Ali Shir Nawā'ī». A: Enciclopèdia de l'Islam (en anglès). VII. Leiden - Nova York: E. J. Brill, 1993, p. 91 [Consulta: 7 abril 2012].
* ↑ «Nava'i, (Mir) 'Ali Shir». A: Robert McHenry. Enciclopèdia Britànica (en anglès). Chicago: Encyclopædia Britannica, Inc, 1993, p. 563 [Consulta: 7 abril 2012].

## Vegeu també

* Karlucs
# Llengua tonga (desambiguació)

«Llengua tonga» té aquests significats:
* Tongalès, o Tonga (ISO 639-3: ton) – una llengua polinèsia parlada a les illes Tonga al Pacífic meridional
* Tonga (Zàmbia i Zimbabwe), o Chitonga (ISO 639-3: toi) – una llengua bantu parlada a Zàmbia i Zimbabwe
* Gitonga, o tonga (ISO 639-3: toh) – llengua bantu parlada a Moçambic
* Tonga (Nyasa), o Chitonga (ISO 639-3: tog) – llengua bantu parlada a Malawi
* Ten'edn, també conegut com a Tonga o Mos (ISO 639-3: tnz) – és una llengües mon-khmer parlada per alguns nadius orang asli a Tailàndia i Malàsia.
# Llista d'emperadors inques

La llista de governants de l'Imperi Inca és anomenada capaccuna (en quítxua: "els poderosos entre els éssers"). S'ha especulat algunes vegades que van existir més governants dels que aquesta accepta i que diversos van ser esborrats de la història oficial de l'Imperi per diferents motius, però aquestes tesis no estan prou contrastades. Cal remarcar també que aquestes llistes de monarques foren recollides pels primers cronistes espanyols, i diversos estudiosos suggereixen que aquests cronistes poden haver creat una cronologia reial a imatge de les familiars cronologies europees que coneixien bé i potser no corresponen a una cronologia successòria real.
En total, els Inques "oficials", és a dir, els que van ser proclamats pel summe sacerdot o huillaq uma i aquest els va cenyir la diadema o mascaipacha van ser 12, agrupats en dues dinasties: Urin Cusco (Cusco inferior, els 5 primers, tots sense constància històrica) i Hanan Cusco (Cusco superior, tota la resta). A la llista següent, però, també s'hi indiquen els inques que no van arribar a cenyir la diadema (com Atahualpa), els inques "titelles" imposats pels espanyols i els inques refugiats a Vilcabamba.
| Nom | Regnat | Comentaris |
| Manco Cápac | – | Iniciador mític de la dinastia |
| Sinchi Roca | – | |
| Lloque Yupanqui | – | |
| Mayta Cápac | – | |
| Cápac Yupanqui | – | |
| Inca Roca | – | |
| Yahuar Huaca | – | |
| Huiracocha | – | |
| Pachacútec | 1438–1471 | Primer inca registrat històricament |
| Túpac Yupanqui | 1471–1493 | |
| Huayna Cápac | 1493–1527 | |
| Huàscar i Atahualpa | 1527–1532 | Divisió de l'imperi: Huàscar: Major part de l'imperi. Atahualpa: Zona de l'Equador |
| Atahualpa | 1532–1533 | Assassinat per Francisco Pizarro a Cajamarca No arribà a ser coronat a Cusco |
| Toparpa | 1533–1533 | Nomenat pels espanyols No arribà a ser coronat a Cusco |
| Manco Inca | 1533–1544 | Nomenat pels espanyols Es revoltà i refugià a Vilcabamba |
| Sayri Túpac | 1544– | |
| Titu Cusi Yupanqui | –1568 | |
| Túpac Amaru I | 1568–1572 | Executat pels espanyols a Cusco |